ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 28 

27 Ιανουάριου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συνυπολογισμός του Επιδόματος Εξομαλύνσεως Διαφο¬ 
ρών Μισθολογίου στο Χορηγούμενο από το ΤΑΣΑ Εφά¬ 
παξ Βοήθημα. ..·. 1 

Πολιτογράφηση αλλοδαπών. 2 

Συμπλήρωση των μελών του Δ.Σ. της ΕΡΤ - Α.Ε. 3 

Σύσταση τριών (3) οργανικών θέσεων Νομικών Συμβούλων 
του Κράτους. — 4 


Μετατροπή τριών (3) οργανικών θέσεων Δικαστικών Αντι¬ 
προσώπων του Ν.Σ.Κ. σε θέσεις Παρέδρων του Ν.Σ.Κ. 5 

Τροποποίηση της αριθ. 40208/30.9.92 απόφασης των 


Υπουργών Οικονομικών και Εργασίας. 6 

Ίδρυση Ινστιτούτου Επαγγελματικής Κατάρτισης. 7 

Τροποποίηση της Δίγ/οικ. 22683/9.7.1990 (ΦΕΚ 477/ 
24.7.1990 τεύχος Β') αποφάσεως. 8 

Εκτέλεση μικροβιολογικών και ακτινολογικών εξετάσεων 
σε εργαστήρια Ιδιωτικών Κλινικών στους ασφαλισμέ¬ 
νους του Δημοσίου στη Νομαρχία Ρεθύμνου. 9 

Ίδρυση Υποδιεύθυνσης Εξωτερικής Φρούρησης Σωφρο¬ 
νιστικού Καταστήματος Ανηλίκων Κασσαβετείας. ... 10 

Προσδιορισμός κατά κατηγορία και κλάδο ή ειδικότητα 
των 18 κενών οργανικών θέσεων που διατηρήθηκαν και 
ανακατανεμήθηκαν στην ΓΓΕΤ με την πράξη 166 της 
22.12.92 του Υπ. Συμβουλίου.11 

Κατάργηση των μεταλλειοκτησιών με αριθμούς 94 και 97 
του Νομού Λάρισας, μεταλλεύματος Τάλκη.12 

Διορισμός μελών της Διοικητικής Επιτροπής Στρατιωτ. 
Επιτάξεων Ν. Ηλείας. 13 

Σύσταση Κοινοτικής Επιχείρησης Πολιτιστικής Ανάπτυξης 
Πανοράματος Ν. Θεσσαλονίκης .14 


Τροποποίηση απόφασης σύστασης Νομικού Προσώπου 
με την επωνυμία «Σχολική Επιτροπή 2ου Δημ. Σχο¬ 
λείου, 4ου Δημ. Σχολ. και 1ου Νηπιαγωγείου Ν. Λάρι¬ 
σας» .15 

Τροποποίηση της 907/89 απόφασης Νομάρχη Πειραιά 
περί σύστασης Αναπτυξιακού Συνδέσμου Αίγινας ... 16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.952.1/ΑΔ 925522 (1) 

Συνυπολογισμός του επιδόματος εξομαλύνσεως διαφορών 
μισθολογίου στο χορηγούμενο από το ΤΑΣΑ εφάπαξ βοή¬ 
θημα. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παρ. 9 του άρθρου 17 του ΝΔ 398/74 
(ΦΕΚ 116/Α), όπως προστέθηκε με τις διατάξεις της παρ. 2 
του άρθρου 33 του Ν 2109/92 (ΦΕΚ 205/Α). 

β. Τις διατάξεις του άρθρου 29 Α του Ν. 1558/85 (ΦΕΚ 
137/Α), όπως συμπληρώθηκε, με το άρθρο 27 του Ν. 2081 /92 
(ΦΕΚ 154/Α), με το οποίο καθορίζεται έλεγχος των δαπανών 
που προκαλούν οι κανονιστικές πράξεις της διοικήσεως. 

γ. Την υπ’ αριθ. Υ 1944/9.12.92 (ΦΕΚ 727/Β/11.12.92), 
κοινή απόφαση του Πρωθυπουργού και του Υπουργού Εθνι¬ 
κής Αμύνης «Ανάθεση αρμοδιοτήτων στους Υφυπουργούς 
Εθνικής Αμύνης Ιωάννη Σταθόπουλο και Σπήλιο Σπηλιωτό- 
πουλο». 

δ. Το υπ’ αριθ. 1 /15.1.93 απόσπασμα πρακτικού συνεδριά- 
σεως του ΔΣ/ΤΑΣΑ, αποφασίζουμε: 

Εγκρίνουμε το υπ’ αριθ. 1/15.1.93 απόσπασμα πρακτικού 
συνεδριάσεως του Διοικητικού Συμβουλίου του Ταμείου Αλ¬ 
ληλοβοήθειας Στρατιωτικών Αεροπορίας, που αφορά τον 
υπολογισμό του επιδόματος εξομαλύνσεως διαφορών μισθο¬ 
λογίου στο χορηγούμενο από το Ταμείο εφάπαξ βοήθημα. 

3. Έναρξη ισχύος της αποφάσεως αυτής από 29.12.92. 

4. Από τις διατάξεις της Αποφάσεως αυτής, δεν προκαλεί- 
ται δαπάνη σε βάρος του Κρατικού Προϋπολογισμού. 

5. Η παρούσα απόφαση να δημοσιευθεί στη Εφημερίδα της 
Κυβερνήσεως. 

Αθήνα, 22 Ιανουάριου 1993 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 

-♦- 

Αριθ. Φ. 14444/1223/93 κ.α (2) 

Πολιτογράφηση αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΟΝ 

1. Με την αριθ. Φ. 14444/1223/93/20.1.1993 απόφαση 
του Υπουργείου Εσωτερικών έγινε δεκτή η από 29.7.1991 αί- 

τηση πολιτογράφησης του ομογενούς αλλοδαπού ΜΠΑΪΛ- 
ΝΤΗ Νικολάου του Κων/νου, για απόκτηση της Ελληνικής 
Ιθαγένειας. 

2. Με την αριθ. Φ. 22600/21170/92 όμοια με την Ιδια πα¬ 
ραπάνω χρονολογία έγινε δεκτή η από 19.3.1992 αίτηση πο¬ 
λιτογράφησης της ομογενούς αλλοδαπής Ελισάβετ συζ. Κο¬ 
σμά ΧΟΥΡΣΟΥΛΟΒ, το γένος Χαράλαμπου ΝΤΟΒΛΙΑΤΟΒ, 
για απόκτηση της Ελληνικής ιθαγένειας. 

3. Με την αριθ. Φ. 17477/15035/92 όμοια με την Ιδια πα¬ 
ραπάνω χρονολογία έγινε δεκτή η από 4.12.1991 αίτηση πο¬ 
λιτογράφησης του ομογενούς αλλοδαπού ΜΠΑΡΜΠΟΥΤΗ 
Μιχαήλ του Γεωργίου, για απόκτηση της Ελληνικής ιθαγέ¬ 
νειας. 

4. Με την αριθ. Φ. 12084/19262/92 όμοια με την ίδια πα¬ 
ραπάνω χρονολογία έγινε δεκτή η από 12.11.1990 αίτηση 
πολιτογράφησης του ομογενούς αλλοδαπού ΑΝΔΡΕΟΥ Αν- 
δρέα του Πιερή, για απόκτηση της Ελληνικής ιθαγένειαίς. 

5. Με την αριθ. Φ. 10618/17067/92 όμοια με την ίδια πα¬ 
ραπάνω χρονολογία έγινε δεκτή η από 22.7.1991 αίτηση πο¬ 
λιτογράφησης του ομογενούς αλλοδαπού ΝΑΝΟΠΟΥΛΟΥ 
Βάίου του Δημητρίου, για απόκτηση της Ελληνικής ιθαγέ¬ 
νειας. 

6. Με την αριθ. Φ. 486/20662/92 όμοια με την ίδια παρα¬ 
πάνω χρονολογία έγινε δεκτή η από 20.4.1990 αίτηση πολι¬ 
τογράφησης του ομογενούς αλλοδαπού ΚΑΡΑΤΣΗ Πανικού 
του Κυριάκου, για απόκτηση της Ελληνικής ιθαγένειας. 

7. Με την αριθ. Φ. 17856/20593/92 όμοια με την ίδια πα¬ 
ραπάνω χρονολογία έγινε δεκτή η από 18.12.1991 αίτηση 
πολιτογράφησης της ομογενούς αλλοδαπής ΤΖΑΦΕΡΗ 
Ελευθερίας του Νικολάου, για απόκτηση της Ελληνικής ιθα¬ 
γένειας. 

8. Με την αριθ. Φ. 23641 /19443/92 όμοια με την ίδια πα¬ 
ραπάνω χρονολογία έγιναν δεκτές οι από 21.5.1992 αιτήσεις 
πολιτογράφησης των ομογενών αλλοδαπών ΡΩΣΙΔΗ Παρά¬ 
σχου του Ευαγγέλου και της συζύγου του Μαρίας, το γένος 
Αντωνίου ΡΑΦΑΗΛ, για απόκτηση της Ελληνικής ιθαγέ¬ 
νειας. 

9. Με την αριθ. Φ. 10751 /17716/92 όμοια με την ίδια πα¬ 
ραπάνω χρονολογία έγινε δεκτή η από 23.7.1991 αίτηση πο¬ 
λιτογράφησης του ομογενούς αλλοδαπού ΚΟΥΣΣΗ Σωτηρίου 
του Ανδρέα, για απόκτηση της Ελληνικής ιθαγένειας. 

10. Με την αριθ. Φ. 4962/15339/92 όμοια με την ίδια πα¬ 
ραπάνω χρονολογία έγινε δεκτή η από 13.3.1991 αίτηση πο¬ 
λιτογράφησης της ομογενούς αλλοδαπής ΠΑΥΛΑΚΗ Σίλειας 
του Παύλου, για απόκτηση της Ελληνικής ιθαγένειας. 

11. Με την αριθ. Φ. 15804/21073/92 όμοια με την ίδια πα¬ 
ραπάνω χρονολογία έγινε δεκτή η από 26.9.1988 αίτηση πο¬ 
λιτογράφησης της αλλογενούς αλλοδαπής ΚΑΜΠΑΔΑΚΗ Ρά¬ 
ντας συζ. Νικολάου, για απόκτηση της Ελληνικής ιθαγέ¬ 
νειας. 

12. Με την αριθ. Φ. 22407/21722/92 όμοια με την ίδια πα¬ 
ραπάνω χρονολογία έγιναν δεκτές οι από 20.1.1992 αιτήσεις 
πολιτογράφησης των ομογενών αλλοδαπών ΧΟΥΡΣΟΥΛΩΒ 
Αλεξίου του Κοσμά και της συζύγου του Λιουντμίλας, για από¬ 
κτηση της Ελληνικής ιθαγένειας. 

13. Με την αριθ. Φ. 2576/18447/92 όμοια με την ίδια πα¬ 
ραπάνω χρονολογία έγινε δεκτή η από 13.2.1991 αίτηση πο¬ 
λιτογράφησης της αλλογενούς αλλοδαπής ΑΔΑΜΕΣ Ζό'ιλα 
Βικτώρια του Χοσέ, για απόκτηση της Ελληνικής ιθαγέ¬ 
νειας. 

14. Με την αριθ. Φ. 6293/22308/92 όμοια με την ίδια πα¬ 
ραπάνω χρονολογία έγινε δεκτή η από 22.9.1989 αίτηση πο¬ 
λιτογράφησης του ομογενούς αλλοδαπού ΠΑΠΑΓΙΑΝΝΙΔΗ 
Βασιλείου του Ιωάννη, για απόκτηση της Ελληνικής ιθαγέ¬ 


νειας. 

15. Με την αριθ. Φ. 289/11222/92 όμοια με την ίδια παρα¬ 
πάνω χρονολογία έγινε δεκτή η από 13.6.1990 αίτηση πολι¬ 
τογράφησης της ομογενούς αλλοδαπής Αικατερίνης ΦΙΛΙΟΥ 
του Φρίξου, για απόκτηση της Ελληνικής ιθαγένειας. 

16. Με την αριθ. Φ. 7348/21052/92 όμοια με την ίδια πα¬ 
ραπάνω χρονολογία έγινε δεκτή η από 18.1211987 αίτηση 
πολιτογράφησης του ομογενούς αλλοδαπού ΜΑΥΡΟΝΙΚΟΛΑ 
Λούη του Σωτηρίου, για απόκτηση της Ελληνικής ιθαγέ¬ 
νειας. 

Αθήνα, 20 Ιανουάριου 1993 

Με εντολή Νομάρχη 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

-♦-'— 

Αριθ. 1738/Ζ2/142 (3) 

Συμπλήρωση των μελών του Δ.Σ. της ΕΡΤ - Α.Ε. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του άρθρου 6 του Ν. 1730/1987 «Ελληνική 
Ραδιοφωνία Τηλεόραση Ανώνυμη Εταιρεία (ΕΡΤ Α.Ε.)». 

2. Τις διατάξεις του Ν. 1866/1989 «Ίδρυση Εθνικού Συμ¬ 
βουλίου Ραδιοτηλεοράσεως και παροχή αδειών για την 
ίδρυση και λειτουργία τηλεοπτικών σταθμών». 

3. Την αριθ. 25736/Ζ2/2361/18.12.1990 απόφαση του 
Υπουργού Προεδρίας της Κυβερνήσεως «Συγκρότηση Διοι¬ 
κητικού Συμβουλίου της ΕΡΤ - Α.Ε.» όπως αυτή ισχύει. 

4. Τις διατάξεις του άρθρου 30 του Ν. 2093/1992 «Διαρ¬ 
ρυθμίσεις στην έμμεση φορολογία και άλλες διατάξεις», 
(ΦΕΚ 181 Α). 

5. Την υπ’ αριθ. Υ. 1844/10.8.1992 «Ανάθεση αρμοδιοτή¬ 
των στον Υπουργό Επικράτειας Ανδρέα Ανδριανόπουλο», 
απόφαση του Πρωθυπουργού (ΦΕΚ 525 Β). 

6. Τη σχετική πρόταση του Εθνικού Συμβουλίου Ραδιοτη- 
λεοράσεως, αποφασίζουμε: 

Τροποποιούμε την υπ’ αριθ. 25736/Ζ/2361/18.12.1990 
απόφαση του Υφυπουργού Προεδρίας της Κυβερνήσεως, 
όπως αυτή ισχύει σήμερα και διορίζουμε τους κατωτέρω προς 
συμπλήρωση κενών θέσεων του Δ.Σ. της ΕΡΤ - Α.Ε. ως εξής: 

1. Το Μιχάλη Βεργίτση, ως πρόεδρο και Διευθύνοντα Σύμ¬ 
βουλο, σε αντικατάσταση του παραιτηθέντος Βασίλη Σηλυ- 
βρίδη. 

2. Τον Ηλία Κατσούλη, ως αντιπρόεδρο, σε αντικατάσταση 
του Ν. Γαλέτα, η θητεία του οποίου λήγει κατ' εφαρμογήν του 
άρθρου 30 του Ν. 2093/1992. 

Η θητεία των ανωτέρω λήγει με τη λήξη της θητείας του 
Διοικητικού Συμβουλίου της ΕΡΤ Α.Ε. 

Ως προς τα λοιπά ισχύουν οι μέχρι σήμερα εκδοθείσες σχε¬ 
τικές αποφάσεις. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Ιανουάριου 1993 

Ο ΥΠΟΥΡΓΟΣ 

Α. ΑΝΔΡΙΑΝΟΠΟΥΛΟΣ 

Αριθ. 7 (4) 

Σύσταση τριών (3) οργανικών θέσεων Νομικών Συμβούλων 
του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 39 του Ν. 1884/90 «Διαρρυθ¬ 
μίσεις στην έμμεση φορολογία και άλλες διατάξεις» (ΦΕΚ Α' 
81), με το οποίο ανασυνεστήθη το Νομικά Συμβούλιο του 
Κράτους. 

2. Τις διατάξεις του Β.Δ. 6/61 «Περί Οργανισμού του Νομι¬ 
κού Συμβουλίου του Κράτους» (ΦΕΚ Α' 5), που επαναφέρθη- 
καν σε ισχύ με το άρθρο 39 του Ν. 1884/90. 

3. Το άρθρο 39 παρ. Δ εδάφ. α' του Ν. 1947/91 «Απλού- 
στευση φορολογικών διαδικασιών και άλλες ρυθμίσεις» (ΦΕΚ 
Α' 70). 

4. Τις διατάξεις του άρθρου 27 του Ν. 2081/92 «Ρύθμιση 
του θεσμού των Επιμελητηρίων, τροποποίηση των διατάξεων 
του Ν. 1712/87 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (ΦΕΚ Α' 154). 

5. Την υπ’ αριθ. Υ 1867/15.9.92 κοινή απόφαση Πρωθυ¬ 
πουργού και Υπουργού Οικονομικών (ΦΕΚ Β' 563), με την 
οποία ανατίθεται η αρμοδιότητα επί των πάσης φύσεως θε¬ 
μάτων του Νομικού Συμβουλίου του Κράτους στον Υφυ¬ 
πουργό Οικονομικών Κων/νο Γιατράκο. 

6. Τις ανάγκες της υπηρεσίας, αποφασίζουμε: 

1. Στο Νομικό Συμβούλιο του Κράτους συνιστώνται τρεις (3) 
οργανικές θέσεις Νομικών Συμβούλων τού Κράτους, οι 
οποίες θα καλυφθούν δια προαγωγής εκ των ήδη υπηρετού- 
ντων και κατεχόντων τα νόμιμα προς τούτο προσόντα Παρέ- 
δρων του Ν.Σ.Κ. 

2. Από την ανωτέρω διάταξη θα προκληθεί δαπάνη στον 
Κρατικό Προϋπολογισμό ύψους ενός εκατομμυρίου εκατόν 
ενενήντα δύο χιλιάδων (1.192.000) δρχ. σε ετήσια βάση, η 
οποία θα βαρύνει το φορέα 23/210, ΚΑΕ 0211,0221,0226 
οικονομικού έτους 1993. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιανουάριου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 
-♦- 

Αριθ. 8 (5) 

Μετατροπή τριών (3) οργανικών θέσεων Δικαστικών Αντιπρο¬ 
σώπων του Ν.Σ.Κ. σε θέσεις Παρέδρων του Ν.Σ.Κ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 39 του Ν. 1884/90 «Διαρρυθ¬ 
μίσεις στην έμμεση φορολογία και άλλες διατάξεις» (ΦΕΚ Α' 
81), με το οποίο ανασυνεστήθη το Νομικό Συμβούλιο του 
Κράτους. 

2. Τις διατάξεις του Β.Δ. 6/61 «Περί Οργανισμού του Νομι¬ 
κού Συμβουλίου του Κράτους» (ΦΕΚ Α' 5), που επαναφέρθη- 
καν σε ισχύ με το άρθρο 39 του Ν. 1884/90. 

3. Το άρθρο 39 παρ. Δ εδάφ. α' του Ν. 1947/91 «Απλού- 
στευση φορολογικών διαδικασιών και άλλες ρυθμίσεις» (ΦΕΚ 
Α' 70). 

4. Τις διατάξεις του άρθρου 27 του Ν. 2081/92 «Ρύθμιση 
του θεσμού των Επιμελητηρίων, τροποποίηση των διατάξεων 
του Ν. 1712/87 για τον εκσυγχρονισμό των επαγγελματικών 


οργανώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (ΦΕΚ Α' 154). 

5. Την υπ’ αριθ. Υ 1867/15.9.92 κοινή απόφαση Πρωθυ¬ 
πουργού και Υπουργού Οικονομικών (ΦΕΚ Β' 563), με την 
οποία ανατίθεται η αρμοδιότηχα επί των πάσης φύσεως θε¬ 
μάτων του Νομικού Συμβουλίου του Κράτους στον Υφυ¬ 
πουργό Οικονομικών Κων/νο Γ ιατράκο. 

6. Τις ανάγκες της υπηρεσίας, αποφασίζουμε: 

1. Μετατρέπονται τρεις (3) οργανικές θέσεις Δικαστικών 
Αντιπροσώπων του Ν.Σ.Κ. σε θέσεις Παρέδρων του Ν.Σ.Κ., οι 
οποίες θα καλυφθούν δια προαγωγής εκ των ήδη υπηρετού- 
ντων και κατεχόντων τα νόμιμα προς τούτο προσόντα Δικαστι¬ 
κών Αντιπροσώπων του Ν.Σ.Κ. 

2. Από την ανωτέρω διάταξη θα προκληθεί δαπάνη στον 
κρατικό προϋπολογισμό ύψους διακοσίων δεκαέξι χιλιάδων 
(216.000) δρχ. σε ετήσια βάση, η οποία θα βαρύνει το φορέα 
23/210, ΚΑΕ 0211, 0221,0226 οικονομικού έτους 1993. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιανουάριου 1993 

0 ΥΦΥΠΟΥΡΓΟΣ 

ΚΩΝ/ΝΟΣ ΠΑΤΡΑΚΟΣ 
—-♦- 

Αριθ. 40017 (6) 

Τροποποίηση της αριθ. 40208/30.9.92 απόφασης των 
Υπουργών Οικονομικών και Εργασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

α) Τις διατάξεις του Ν.Δ. 212/69 «Περί οργανώσεως και 
διοικήσεως του Οργανισμού Απασχολήσεως Εργατικού Δυνα¬ 
μικού». 

β) Τις διατάξεις του άρθρου 5 παρ. 6 ίου Ν. 2009/92 
«Εθνικό Σύστημα Επαγγελματικής Κατάρτισης και άλλες δια¬ 
τάξεις». 

γ) Τη 40208/30.9.92 απόφασή μας « Ίδρυση Ινστιτούτων 
Επαγγελματικής Κατάρτισης». 

δ) Τη σχετική πρόταση του Δ.Σ. του ΟΑΕΔ (απόφαση 1942/ 
44/17.11.92 έγγραφο 121821/26.11.92. 

ε) Την αριθ. Υ. 1847/1078399/0001/7.8.92 απόφαση 
του Πρωθυπουργού και Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυπουρ¬ 
γούς Οικονομικών» (ΦΕΚ 525/Β/92), αποφασίζουμε: 

1. Αντικαθιστούμε τις ειδικότητες 1,2, 3 και 7 της πρώτης 
παραγράφου της αριθμ. 40208/30.9.92 απόφασής μας ως 
εξής: 

1. Προγραμματιστής Η/Υ 

2. Ειδικός Ναυτιλιακής Κατεύθυνσης 

3. Διοικητικά και Λογιστικά Στελέχη ΜΜΕ 

7. Ειδικός Αεροπορικών Εταιρειών 

2. Καθορίζουμε τη διάρκεια κατάρτισης ειδικά για την ειδι¬ 
κότητα Προγραμματιστού Η/Υ σε τρία (3) εξάμηνα. 

3. Κατά τα λοιπά εξακολουθεί να ισχύει η 40208/30.9.92 
απόφασή μας. 

Κάλυψη δαπάνης 

Από τις διατάξεις αυτής της απόφασης δεν προκαλείται δα¬ 
πάνη σε βάρος του κρατικού προϋπολογισμού ούτε του προϋ¬ 
πολογισμού του ΟΑΕΔ. 




920 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιανουάριου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΡΓΑΣΙΑΣ 

Κ. ΠΑΤΡΑΚΟΣ ΑΡΙΣΤ. ΚΑΛΑΝΤΖΑΚΟΣ 

♦ · - 

Αριθ. 40247 (7) 

Ίδρυση Ινστιτούτου Επαγγελματικής Κατάρτισης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

α) Τις διατάξεις του Ν.Δ. 212/69 «Περί οργανώσεως και 
διοικήσεως του Οργανισμού Απασχολήσεως Εργατικού Δυνα¬ 
μικού». 

β) Τις διατάξεις του άρθρου 5 παρ. 6 του Ν. 2009/92 
«Εθνικό Σύστημα Επαγγελματικής Κατάρτισης και άλλες δια¬ 
τάξεις». 

Υ) Τη σχετική πρόταση του Δ.Σ. του ΟΑΕΔ (απόφαση 1942/ 
44/17.11.92 έγγραφο 121821/26.11.92. 

δ) Την αριθ. Υ. 1847/1000078399/0001 /7.8.92 απόφαση 
του Πρωθυπουργού και Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυπουρ¬ 
γούς Οικονομικών» (ΦΕΚ 525/Β/92), αποφασίζουμε: 

1. Εγκρίνουμε την ίδρυση και λειτουργία Ινστιτούτου Επαγ¬ 
γελματικής Κατάρτισης (Ι.Ε.Κ.) στο ΚΕΤΕΚ Γαλατσίου του 
ΟΑΕΔ, για αποφοίτους Γενικών Λυκείων, με τις παρακάτω ει¬ 
δικότητες: 

α. Προγραμματιστής Η/Υ 
β. Προγραμματιστής - Βοηθός αναλυτής Η/Υ 
γ. Προγραμματιστής Εφαρμογών (εξειδίκευση) 
δ. Προγραμματιστής βάσεων δεδομένων (εξειδίκευση) 
ε. Διοικητικό και Λογιστικό στέλεχος μικρομεσαίων επιχει¬ 
ρήσεων 

2. Καθορίζουμε τη διάρκεια κατάρτισης της ειδικότητας α 
σε τρία (3) εξάμηνα, των ειδικοτήτων β και ε σε πέντε (5) εξά¬ 
μηνα, της ειδικότητας γ σε δύο (2) εξάμηνα ι^αι της ειδικότη¬ 
τας δ σε ένα έως δύο (1 -2) εξάμηνα, τα δε τμήματα των εκ- 
παιδευομένων θα είναι είκοσι πέντε (25) ατόμων. 

Κάλυψη δαπάνης 

Από τις διατάξεις αυτής της απόφασης προκαλείται δαπάνη 
σε βάρος του προϋπολογισμού του ΟΑΕΔ, ύψους 
143.000.000 δρχ. περίπου, για το τρέχον οικονομικό έτος και 
63.000.000 δρχ. περίπου, για τα επόμενα οικονομικά έτη. 

2. Από το ποσόν των 143.000.000 δρχ. τα 80.000.000 δρχ. 
είναι εφάπαξ δαπάνη και θα καλυφθεί από το πρόγραμμα 
815/84 της ΕΟΚ, σε ποσοστό 55% και το υπόλοιπο 45% από 
τον προϋπολογισμό του ΟΑΕΔ έτους 1993, με τα στοιχεία 
Κ.Α. 1831 και Κ.Α. 9332. Το δε υπόλοιπο ποσό των 
63.000.000 δρχ., θα καλυφθεί από τον προϋπολογισμό του 
ΟΑΕΔ έτους 1993, όπου έχουν προβλεφθεί οι σχετικές πι¬ 
στώσεις με τα στοιχεία Κ.Α. 267, 414, 521α, 1831, 863. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιανουάριου 1993 
οι υπουργοί 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΡΓΑΣΙΑΣ 

Κ. ΠΑΤΡΑΚΟΣ ΑΡΙΣΤ. ΚΑΛΑΝΤΖΑΚΟΣ 


Αριθ. ΔΥΙα/οικ. 3937 (8) 

Τροποποίηση της Δίγ/οικ. 22683/9.7.1990 (ΦΕΚ 477/ 
24.7.1990 τεύχος Β') αποφάσεως. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 7-9 του Π.Δ. 611/1977 (ΦΕΚ 
198/1977 τ.Α') «Περί κωδικοποιήσεως εις ενιαίον κείμενον 
υπό τον τίτλον «Υπαλληλικός Κώδιξ» των ισχυουσών διατά¬ 
ξεων των αναφερομένων εις την κατόστασιν των υπαλλήλων 
του Δημοσίου και των Ν.Π.Δ.Δ.». 

2. Τις διατάξεις του άρθρου 40Β του Ν. 1884/1990 (ΦΕΚ 
81 /16.6.1990 τεύχος Α') «Διαρρυθμίσεις στην έμμεση φορο¬ 
λογία και άλλες διατάξεις». 

3. Τις διατάξεις των άρθρων 6 παρ. 1 και 29 του Ν. 2085/ 
1992 (ΦΕΚ 170/1992 τ.Α') «Ρύθμιση θεμάτων οργάνωσης, 
λειτουργίας και Προσωπικού της Δημόσιας Διοίκησης και άλ¬ 
λες διατάξεις». 

4. Την απόφασή μας Δίγ/οικ. 22683/9.7.1990 (ΦΕΚ 477/ 
24.7.1990 τεύχος Β'). 

5. Την αριθ. Υ1938/9.12.1992 (ΦΕΚ 727/1992 τ.Β') κοινή 
απόφαση. 

6. Το αριθ. ΔΙΔΑΔ/Φ. 37/2691/οικ. 146/5.1.1993 Σήμα 
του Υπουργείου Προεδρίας της Κυβέρνησης - Γεν. Δ/σης 
Κατ. Προσωπικού, αποφασίζουμε: 

1. Τροποποιούμε την αριθ. Δ1 γ/οικ. 22683/9.7.1990 από¬ 
φαση, ως προς τη συγκρότηση του Ειδικού Υπηρεσιακού Συμ¬ 
βουλίου του ΠΙΚΠΑ, ως ακολούθως: 

α. Ένας Αντιπρόεδρος, Σύμβουλος ή Πάρεδρος του Συμ¬ 
βουλίου της Επικράτειας ή Αντιπρόεδρος του Αρείου Πάγου ή 
Αρεοπαγίτης ή Αντιπρόεδρος, Σύμβουλος ή Πάρεδρος του 
Ελεγκτικού Συνεδρίου ή Πρόεδρος Εφετών ή Εφέτης των Πο¬ 
λιτικών ή διοικητικών δικαστηρίων ή Σύμβουλος ή Πάρεδρος 
του Νομικού Συμβουλίου του Κράτους, ως Πρόεδρος που ορί¬ 
ζεται με τον αναπληρωτή του ύστερα από πρόταση του Προέ¬ 
δρου του Συμβουλίου Επικράτειας, του Αρείου Πάγου, του 
Ελεγκτικού Συνεδρίου, του Γενικού Επιτρόπου της Επικρά¬ 
τειας των Διοικητικών Δικαστηρίων και του Προέδρου του Νο¬ 
μικού Συμβουλίου του Κράτους κατά περίπτωση. 

β. Δύο υπάλληλοι του ΠΙΚΠΑ με βαθμό Γ ενικού Διευθυντή ή 
Δ/ντή Α' ή Β'. 

γ. Δύο αιρετοί εκπρόσωποι των μόνιμων υπαλλήλων, που 
εκλέγονται με άμεση, καθολική και μυστική ψηφοφορία. 

2. Όταν το Υπηρεσιακό Συμβούλιο κρίνει θέματα προσωπι¬ 
κού με σχέση εργασίας ιδιωτικού δικαίου αντί των δύο αιρε¬ 
τών εκπροσώπων των μόνιμων υπαλλήλων, μετέχουν δύο αι¬ 
ρετοί εκπρόσωποι του προσωπικού με σύμβαση εργασίας ιδι¬ 
ωτικού δικαίου αορίστου χρόνου που εκλέγονται με άμεση, 
καθολική και μυστική ψηφοφορία. 

3. Ο κατά βαθμόν ανώτερος ή αρχαιότερος των υπαλλήλων 
της παραγράφου 1 περ. β ορίζεται δεύτερος αναπληρωτής 
του Προέδρου. Όταν προεδρεύει ο δεύτερος αναπληρωτής, 
συμμετέχει ως μέλος ο αναπληρωτής του Προεδρεύοντος. 

4. Στο Υπηρεσιακό Συμβούλιο συμμετέχει υποχρεωτικά για 
τη νόμιμη συγκρότηση μία τουλάχιστον γυναίκα, που έχει τα 
τυπικά και ουσιαστικά προσόντα. 

5. Γραμματέας του Υπηρεσιακού Συμβουλίου με τον ανα¬ 
πληρωτή του ορίζεται δημόσιος πολιτικός υπάλληλος, ή υπάλ¬ 
ληλος του Νομικού Προσώπου οριζόμενος από τον Πρόε¬ 
δρο. 

6. Κατά τα λοιπά ισχύει η ανωτέρω τροποποιούμενη από¬ 
φαση. 

7. Από τις διατάξεις της απόφασης αυτής προκαλείται δα- 

πάνη σε βάρος του Κρατικού Προϋπολογισμού το ύψος της 
οποίας ανέρχεται στο ποσό των 1.050.000 δρχ. ετησίως και 
έχει εγγραφεί σχετική πίστωση στον ΚΑΕ 0264. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 25 Ιανουάριου 1993 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΑΙΑ 
- - 

Αριθ. Α7α/14040 (9) 

Εκτέλεση μικροβιολογικών και ακτινολογικών εξετάσεων σε 
εργαστήρια Ιδιωτικών Κλινικών στους ασφαλισμένους του 
Δημοσίου στη Νομαρχία Ρεθύμνου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

1. α. Του Β. Δ/τος 665/62 «Περί Υγειονομικής Περίθαλψης 
των τακτικών Δημοσίων υπαλλήλων, των Πολιτικών και στρα¬ 
τιωτικών συνταξιούχων, των μελών οικογένειας των κ.λπ. 
όπως τροποποιήθηκε και συμπληρώθηκε μεταγενέστερα». 

β. Του άρθρου 5 του Ν. 1397/83 «Περί ΕΣΥ». 

γ. Του άρθρου 1 παρ. 2 του Π.Δ/τος 247/91 βάσει του 
οποίου «σε Ιδιωτική Κλινική είναι δυνατή η παροχή υπηρεσιών 
υγείας, και σε εξωτερικούς ασθενείς, με τα νομίμως λειτουρ- 
γούντα εργαστήριά της». 

2. Το με αριθ. πρωτ. Α3α/οικ. 12985/14.11.91 έγγραφο 
της Δ/νσης Ανάπτυξης Μονάδων Υγείας σχετικά με σύναψη 
σύμβασης μεταξύ του Δημοσίου και Ιδιωτικών Κλινικών, ώστε 
οι ασφαλισμένοι του να πραγματοποιούν εξειδικευμένες εξε¬ 
τάσεις, ως εξωτερικοί ασθενείς, στα νομίμως λειτουργούντα 
εργαστήριά τους. 

3. Την αριθ. Α7α/2811/2.92 υπουργική απόφαση με θέμα 
η εκτέλεση εξειδικευμένων εργαστηριακών εξετάσεων σε 
εργαστήρια Ιδιωτικών Κλινικών στους ασφαλισμένους του Δη¬ 
μοσίου. 

4. Την ανάγκη εξυπηρέτησης των ασθενών ασφαλισμένων 
του Δημοσίου στη Νομαρχία Ρεθύμνου δεδομένου ότι στην 
περιφέρεια της τα λειτουργούντα μεμονομένα εργαστήρια 
δεν καλύπτουν τις ανάγκες των ασφαλισμένων του Δημο¬ 
σίου. 

5. Την κοινή απόφαση του Πρωθυπουργού και Υπουργού 
Υγείας, Πρόνοιας και Κοιν. Ασφαλίσεων για ανάθεση αρμο¬ 
διοτήτων στους Υφυπουργούς Υγείας, Πρόνοιας και Κοιν. 
Ασφαλίσεων αριθμ. Υ. 1938/9.12.92 ΦΕΚ 727/92 τ. Β', απο¬ 
φασίζουμε: 

1. Εγκρίνουμε τη σύναψη σύμβασης με τις Ιδιωτικές Κλινι¬ 
κές της Νομαρχίας Ρεθύμνου για την εκτέλεση όλων των μι¬ 
κροβιολογικών και ακτινολογικών εξετάσεων στα νομίμως 
λειτουργούντα εργαστήριά τους. 

2.0 τύπος της σύμβασης είναι παρόμοιος με αυτόν που κα¬ 
θορίστηκε με την αριθμ. Α7α/2811/14.3.92 που δημοσιεύ¬ 
τηκε στο ΦΕΚ 249/9.4.92 τ.Β' με την εξής διόρθωση όπου 
αναφέρεται «εξειδικευμένες εξετάσεις» θα αναγράφεται η 
φράση «μικροβιολογικές και ακτινολογικές εξετάσεις». 

3. Από τις διατάξεις αυτής της αποφάσεως δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιανουάριου 1993 

Ο ΥΦΥΠΟΥΡΓΟΣ 

Ν. ΑΝΑΣΤΑΣΟΠΟΥΛΟΣ 


Αριθ, 4773/361 (10) 

Ίδρυση Υποδιεύθυνσης Εξωτερικής Φρούρησης Σωφρονιστι¬ 
κού Καταστήματος Ανηλίκων Κασσαβετείας. 

Η ΥΠΟΥΡΓΟΣ ΔΙΚΑΙΟΣΥΝΗΣ 
Έχοντας υπόψη: 

1. Τις διατάξεις: 

α. Του άρθρου 3 του Ν.Δ. 1335/1973 «Περί εξωτερικής 
φρούρησης Φυλακών και Σωφρονιστικών Καταστημάτων» και 
β. Του Π.Δ. 278/1988 «Οργανισμός Υπουργείου Δικαιοσύ¬ 
νης». 

2. Τη μεταφορά των κρατουμένων του Σωφρονιστικού Κα¬ 
ταστήματος Ανηλίκων Κορυδαλλού και του Τμήματος Ανηλί¬ 
κων Δικαστικής Φυλακής Λάρισας, σε χωριστό τμήμα (κλει¬ 
στό) του Αγροτικού Σωφρονιστικού Καταστήματος Ανηλίκων 
Κασσαβετείας. 

3. Τις ανάγκες εξωτερικής φρούρησης του χωριστού τμή¬ 
ματος (κλειστού) του Σωφρονιστικού Καταστήματος Ανηλί¬ 
κων Κασσαβετείας, αποφασίζουμε: 

1. Την ίδρυση Υποδιεύθυνση Εξωτερικής Φρούρησης Σω¬ 
φρονιστικού Καταστήαμτος Ανηλίκων Κασσαβετείας, με 
έδρα εκείνη του Αγροτικού Σωφρονιστικού Καταστήματος 
Ανηλίκων Κασσαβετείας. 

2. Την επάνδρωση της Υποδιεύθυνσης Εξωτερικής Φρού¬ 
ρησης Σωφρονιστικού Καταστήματος Ανηλίκων Κασσαβε- 
τείας, με ένα (1) Υπαστυνόμο Α' ή Β', ένα (1) Ανθυπαστυνόμο, 
τρεις (3) Αρχιφϋλακες Παραγωγικής Σχολής και τριάντα (30) 
Αστυφύλακες. 

3. Η Υποδιεύθυνση Εξωτερικής Φρούρησης Σωφρονιστι¬ 
κού Καταστήματος Ανηλίκων Κασσαβετείας, θα αρχίσει να 
λειτουργεί ταυτόχρονα με τη μεταφορά των κρατουμένων στο 
χωριστό τμήμα (κλειστό), του Αγροτικού Σωφρονιστικού Κα¬ 
ταστήματος Ανηλίκων Κασσαβετείας. 

Από τις διατάξεις της απόφασης αυτής προκαλείται δαπάνη 
σε βάρος του Κρατικού Προϋπολογισμού το ύψος της οποίας 
ανέρχεται στο ποσό των 200.000 δρχ. ετησίως και έχει εγ¬ 
γράφει στον ειδικό φορέα 17-600 ΚΑΕ 1111, 1351. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιανουάριου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ ΜΠΕΝΑΚΗ 
-♦- 

Αριθ. 916 (11) 

Προσδιορισμός κατά κατηγορία και κλάδο ή ειδικότητα των 
18 κενών οργανικών θέσεων που διατηρήθηκαν και ανα¬ 
κατανεμήθηκαν στην ΓΓΕΤ με .την πράξη 166 της 
22.12.92 του Υπ. Συμβουλίου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

' 1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργανα», 
β. Του άρθρου 21 του Ν. 2085/92 «Ρύθμιση θεμάτων οργά¬ 
νωσης και άλλες διατάξεις» (ΦΕΚ 170/Α/92). 

γ. Του Π.Δ. 248/89 «Οργανισμός ΓΓΕΤ» όπως τροποποιή¬ 
θηκε με το Π.Δ. 179/92. 

2. Την πράξη του Υπουργικού Συμβουλίου με αριθμό 166/ 
22.12.92 (ΦΕΚ 201/Α/23.12.92) «Διατήρηση και ανακατα¬ 
νομή κενών οργανικών θέσεων μόνιμου και με σχέση εργα¬ 
σίας ιδ. δικαιού προσωπικού των Κεντρικών Υπηρεσιών 
Υπουργείων και Γ ενικών Γ ραμματειών Υπουργείων», με την 
οποία διατηρούνται και ανακατανέμονται στη Γεν. Γραμμα¬ 
τεία Έρευνας και Τεχνολογίας 18 θέσεις, αποφασίζουμε: 
Προσδιορίζουμε κατά κατηγορία και κλάδο τις ανακατανε- 

μόμενες με την ως άνω (2) σχετική πράξη του Υπουργικού 
Συμβουλίου κενές οργανικές θέσεις στη Γενική Γραμματεία 
Έρευνας και Τεχνολογίας, ως ακολούθως: 


Στον Κλάδο 
ΠΕ Ειδ. προσωπικού: 

ΠΕ Μηχανικών: 

ΠΕ Πληροφορικής: 

ΤΕ Διοικ. Λογιστικού: 

ΤΕ Πληροφορικής: 

ΔΕ Διοικ. Λογιστικού: 
ΔΕ Δακτ. Στενογράφων: 
ΠΕ Αρχιτ.-Μηχανικών: 
ΠΕ Πολιτ. Μηχανικών: 
ΔΕ Σχεδιαστών: 


θέσεις 

5 

1 

1 

1 

1 

3 

3 

1 (Τεχν. Υπηρ.). 
1 

1 » 


Οι ανωτέρω θέσεις κατά κλάδο αφορούν οργανικές θέσεις 
μόνιμου προσωπικού. 

Από τις διατάξεις της απόφασης αυτής προκαλείται δαπάνη 
σε βάρος του Κρατικού Προϋπολογισμού, το ύψος της οποίας 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 25 Ιανουάριου 1993 

ο ΥΠΟΥΡΓΟΣ 

Β. ΚΟΝΤΟΠΑΝΝΟΠΟΥΛΟΣ 


-♦- 

Αριθ. Δ8/Φ11.34/94/97 (12) 

Κατάργηση των μεταλλειοκτησ ιών με αριθμούς 94 και 97 του 
Νομού Λάρισας, μεταλλεύματος Τάλκη. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργανα» 
(ΦΕΚ 137/Α/26.7.1985). 

β) Του Π.Δ. 437/1985 «Καθορισμός και ανακατανομή των 
αρμοδιοτήτων των Υπουργείων» (ΦΕΚ 157/Α/19.9.85). 

γ) Των άρθρων 125, 126 και 127 του Ν.Δ. 210/73 «Περί 
Μεταλλευτικού Κώδικος» (ΦΕΚ 277/Α/5.10.73). 

δ) Του Π.Δ. 381 /89 «Οργανισμός του Υπουργείου Βιομηχα¬ 
νίας, Ενέργειας και Τεχνολογίας» (ΦΕΚ 168/Α/16.6.1989). 

2. Την με αριθ. πρωτ. Υ. 1943/9.12.92 κοινή απόφαση του 
Πρωθυπουργού και του Υπουργού Βιομηχανίας, Ενέργειας 
και Τεχνολογίας «Ανάθεση αρμοδιοτήτων στον Υφυπουργό 
Βιομηχανίας, Ενέργειας και Τεχνολογίας». 

3. Την με αριθ. πρωτ. Δ15/Φ19/13291/3.5.91 απόφαση 
«Μεταβίβαση της εξουσίας να υπογράφουν «με εντολή 
Υπουργού» οι Γ ενικοί Διευθυντές, οι προϊστάμενοι Διευθύν¬ 
σεων και οι προϊστάμενοι Τμημάτών του Υπουργείου Βιομη¬ 
χανίας, Ενέργειας και Τεχνολογίας. 

4. Τις με αριθ. πρωτ. ΔΙΜ/Φ 10.34/94/3135/26.2.85 και 
ΔΙΜ/Φ10.34/97/3136/26.2.85 αποφάσεις του Υπουργού 
Ενέργειας και Φυσικών Πόρων νυν Υπουργού Βιομηχανίας, 
Ενέργειας και Τεχνολογίας περί εκπτώσεως του Ιωάννη Σ. 
Πάστρα από τα δικαιώματα μεταλλειοκτησίας του στις παρα¬ 
χωρήσεις μεταλλείων με αριθμούς 94 και 97 του Νομού Λάρι¬ 
σας. 

5. Το γεγονός, ότι οι ανωτέρω εκπτωτικές αποφάσεις με 
αριθ. πρωτ. ΔΙΜ/Φ 10.34/94/3135/26.2.85 και ΔΙΜ/Φ 
10.34/97/3136/26.2.85 έχουν καταστεί αμετάκλητες και ότι 
δεν ζητήθηκε μέσα στη νόμιμη προθεσμία από ενυπόθηκους 
δανειστές ή από άτομα που έχουν εμπράγματο δικαίωμα επί 
των ανωτέρω μεταλλείων ή δικαστική απολλοτρίωση. 

6. Το με αριθ. πρωτ. 13486/4.12.92 έγγραφο του ΙΓΜΕ με 
το οποίο μας γνωστοποιεί, ότι οι ανωτέρω παραχωρήσεις με¬ 
ταλλείων, με αριθμούς 94 και 97 του Νομού Λάρισας δεν πα¬ 


ρουσιάζουν μεταλλευτικό ενδιαφέρον, αποφασίζουμε: 

1. Καταργούμε, όπως αναφέρεται στο σκεπτικό τις μεταλ- 
λειοκτησίες με αριθμούς μεταλλείων 94 και 97 του Νομού 
Λάρισας που συστάθηκαν σύμφωνα με τα από 8.12.1969 
(ΦΕΚ 277/Α/19.12.1969) και 8.9.1976 (ΦΕΚ 242/Α/ 
10.9.1976) αντίστοιχα, Βασιλικό και Προεδρικό Διατάγ¬ 
ματα. 

2. Από τη δημοσίευση της αποφάσεως αυτής στην Εφημε¬ 
ρίδα της Κυβερνήσεως οι χώροι των κατά τα ανωτέρω μεταλ- 
λειοκτησιών καθίστανται ελεύθεροι για νέες παραχωρήσεις 
κατά την διαδικασία των διατάξεων των άρθρων 15 και μετά 
του Ν.Δ. 210/73 «Περί Μεταλλευτικού Κώδικος». 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1993 
Με εντολή Υπουργού 
Ο Προϊστάμενος της Διευθύνσεως 
ΚΛΕΟΜ. ΣΠΥΡΙΔΩΝΟΣ 

-♦- 

Αριθ. 35121 (13) 

Διορισμός μελών της Διοικητικής Επιτροπής Στρατιωτ. Επιτά¬ 
ξεων Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Με την 33711 /92/12.1.93 απόφαση του Νομάρχη Ηλείας 
που εκδόθηκε σύμφωνα με τις ισχύουσες διατάξεις διορίστη¬ 
καν τα τακτικά και αναπληρωματικά μέλη της Διοικητικής Επι¬ 
τροπής Στρατιωτικών Επιτάξεων Ν. Ηλείας. * 

Α' Τακτικά μέλη: 

1. Γεωργάκη Σπυριδούλα, Πρωτόδικης Ηλείας 

2. Μάρκου Κων/νος Πρωτόδικης Ηλείας 

3. Αδαμάκος Κων/νος, Τ/χης (ΤΧ) της ΣΕΤΤΗΛ 

4. Λυμπερόπουλος Ηλίας, Λ/γός (ΣΓ) του Σ.Γ. Πύργου 

5. Αθανασόπουλος Ιωάννης, Προϊστάμενος Δ.Ο.Υ. Πύρ¬ 
γου 

Β' Αναπληρωματικά μέλη: 

1. Κατσούλη Ελένη, Πρωτόδικης Ηλείας 

2. Γαϊτάνη Μαρία, Πρωτόδικης Ηλείας 

3. Πηλιχός Δημήτριος, Τ/χης (Τθ) της ΣΕΤΤΗΛ 

4. Κουτήφαρης Λεωνίδας Λ/γός (ΔΒ) της ΣΕΤΤΗΛ 

5. Βαβουγιού θάλεια, υπάλληλος ΔΟΥ Πύργου 

Γραμματέας της Επιτροπής ορίσθηκε ο Γεωργόπουλος Θε¬ 
μιστοκλής υπάλληλος Τμήματος Εμπορίου Ν. Ηλείας με ανα- 
πληρώτρια την Χριστοπούλου Αικατερίνη υπάλληλο ΔΟΥ 
Πύργου. 

Η θητεία των μελών της ΔΕΣΕ είναι ετήσια. 

Πύργος, 12 Ιανουάριου 1993 
Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 
-♦- 

Αριθ. 1092 (14) 

Σύσταση Κοινοτικής Επιχείρησης Πολιτιστικής Ανάπτυξης 
Πανοράματος Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις της παρ. 3 του άρθρου 260 του Π.Δ. 
323/89 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθ. 
25027/9.4.84, που δημοσιεύθηκε στο 244/19.4.84 ΦΕΚ 
τ.Β' 

3. Την απόφαση 3/93 του Κοινοτικού Συμβουλίου Πανορά¬ 
ματος του Νομού Θεσσαλονίκης. 

4. Το Π.Δ. 250/89 που δημοσιεύθηκε στο 118Α/10.5.89 
ΦΕΚ «Μεταβίβαση αρμοδιοτήτων του Υπουργού Εσωτερικών 
στους Νομάρχες», αποφασίζουμε: 

1. Συνιστάται στην Κοινότητα Πανοράματος του Νομού 
θεσ/νίκης «Επιχείρηση με την επωνυμία Κοινοτική Επιχεί¬ 
ρηση Πολιτιστικής Ανάπτυξης Πανοράματος», ως ίδιο νομικό 
πρόσωπο Ι.Δ. το οποίο διέπεται από τις διατάξεις των άρθρ. 
260, 267, 270 και 274 του Π.Δ. 323/89 (Δημοτ. και Κοιν. Κώ¬ 
δικας). 

2. Σκοπός της Επιχείρησης είναι: 

α) Η πολιτιστική ανάπτυξη του Πανοράματος και της ευρύ¬ 
τερης περιοχής. 

β) Η ανάληψη πρωτοβουλιών για την προστασία του περι¬ 
βάλλοντος και την αξιοποίηση ήπιων μορφών ενέργειας. 

γ) Η αξιοποίηση, ανάπτυξη και εκμετάλλευση περιουσιακών 
στοιχείων που θα παραχωρηθούν από την Κοινότητα Πανορά¬ 
ματος. 

δ) Η διοργάνωση επιμορφωτικών προγραμμάτων Κοινοτι¬ 
κών ή Εθνικών. 

ε) Η διοργάνωση συνεδρίων, σεμιναρίων, 

3) Η Επιχείρηση διοικείται από επταμελές (7) Διοικητικό 
Συμβούλιο, που τα μέλη του ορίζονται μαζί με αναπληρωτές 
από το Κοινοτικό Συμβούλιο. 

Από τα μέλη του Διοικητικού Συμβουλίου τέσσερα (4) είναι 
αιρετοί εκπρόσωποι της Κοινότητάς Πανοράματος, ένας είναι 
εκπρόσωπος του «Συλλόγου κατοίκων του οικισμού Τοπογρά- 
φων» και τα υπόλοιπα δύο (2) μέλη είναι δημότες ή κάτοικοι 
του Πανοράματος που έχουν πείρα ή γνώσεις σχετικές με το 
αντικείμενο της Επιχείρησης. 

Στα μέλη του Διοικητικού Συμβουλίου προστίθεται και εκ¬ 
πρόσωπος των εργαζομένων (χωρίς αλλαγή της συστατικής 
πράξης) όταν η επιχείρηση απασχολεί περισσότερους από εί¬ 
κοσι εργαζόμενους. 

4. Η διάρκεια της Επιχείρησης είναι εικοσιπέντε (25) χρόνια 
από τη δημοσίευση της απόφασης αυτής στην Εφημερίδα της 
Κυβερνήσεως. 

5. Έδρα της Επιχείρησης είναι η Κοινότητα Πανοράματος 
του Νομού Θεσσαλονίκης,. 

6. Το κεφάλαιο που διαθέτει η Κοινότητα Πανοράματος 
στην Επιχείρηση είναι: 

α) Περιουσιακά στοιχεία όπως αυτά αποτιμήθηκαν από την 
επιτροπή του άρθρ. 9 του Ν. 2190/20 ως εξής: 

Τα οικόπεδα 423 και 424 ιδιοκτησίας της Κοινότητας Πα¬ 
νοράματος συνολικού εμβαδού 3.395 τ.μ. αξίας 250.000.000 
δρχ. Τα παρακάτω εισφέρονται κατά χρήση. 

β) Μετρητά ποσό δώδεκα εκατομμυρίων πεντακοσίων χι¬ 
λιάδων δρχ. (12.500.000). 

7. Πόροι της Επιχείρησης είναι: τα έσοδα από τη λειτουργία 
σχολών και αναψυκτηρίου και γενικά την άσκηση της δραστη- 
ριότητάς της, οι πρόσοδοι από την περιουσία της, δάνεια, 
κληρονομιές, εισφορές, δωρεές και λοιπές επιχορηγήσεις. 

8. Η Επιχείρηση διαλύεται: 

α) με απόφαση του Κοινοτικού Συμβουλίου, με την απόλυτη 
πλειοψηφία των μελών και απόφαση του Νομάρχη. 

β) Όταν λήξει χωρίς να παραταθεί η διάρκεια της Επιχείρη¬ 
σης και 

γ) Σε περίπτωση πρώχευσης της Επιχείρησης. 

9. Την διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθάριση γί¬ 
νεται από εκκαθαριστές που ορίζονται από το Κοινοτικό Συμ¬ 
βούλιο. 


Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περιου¬ 
σία και πληρώνονται τα χρέη της Επιχείρησης. 

Τό υπόλοιπο περιέρχεται στην Κοινότητα Πανορκάματος. 

10. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείριση και 
εποπτεία της Επιχείρησης, διέπονται από τις σχετικές με τις 
δημοτικές και κοινοτικές επιχειρήσεις διατάξεις του Π.Δ. 
323/89 και την με αριθμό 25027/9.4.84 απόφαση τοϋ. 
Υπουργού Εσωτερικών, που δημοσιεύθηκε στο ΦΕΚ 244/ 
19.4.84 τ.Β'. 

11. Κάλυψη δαπάνης: 

Από τις διατάξεις αυτής της απόφασης προκαλείται δαπάνη 
σε βάρος του προϋπολογισμού της Κοινότητας Πανοράματος 
ύψους 12.500.000 δρχ. 

Για την ανωτέρω δαπάνη έχει εγγράφει πίστωση στον 
προϋπολογισμό οικονομικού έτους 1993 ύψους 12.500.000 
δρχ. στον ΚΑ 212.6. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως, τεύχος Β' μαζί με την έκθεση εκτίμησης περιου¬ 
σιακών στοιχείων της Επιτροπής του άρθρου 9 του Κωδ. Νό¬ 
μου 2190/1920, σύμφωνα με όσα ορίζονται στο άρθρο 6 της 
υπουργικής απόφασης αριθμ. 25027/9.4.84 (ΦΕΚ 244/Β/ 
84 ). # 

Θεσσαλονίκη, 13 Ιανουάριου 1993 

Ο Νομάρχης κ.α.α. 

Ο Διευθυντής 
Α. ΑΝΑΣΤΑΣΟΠΟΥΛΟΣ 

ΕΚΘΕΣΗ 

Εκτίμησης οικοπέδου ιδιοκτησίας Κοινότητος 
Πανοράματος 

Θεσσαλονίκη, 27 Νοεμβρίου 1992 
Προς 

Την Νομαρχία θεσ/νίκης 
1η Δ/νση Εμπορίου 

Σε εκτέλεση της ΕΜ1 /10608/2.11.92 εντολής σας οι υπο¬ 
γεγραμμένοι: 1) Μαρία Ζαμβρακίδου, 2) Λεωνίδας Τσολέκας 
υπάλληλοι της 2ης και 1 ης Διεύθυνσης Εμπορίου θεσ/νίκης 
και η Μάχη Χατζηγρηγορίου εκπρόσωπος του ΕΒΕΘ, αποτε- 
λούντες μέλη της επιτροπής του άρθρου 9 του Κ.Ν. 2190/ 
1920 «περί Ανωνύμων Εταιρειών» όπως τροποποιήθηκε και 
ισχύει σήμερα, για την εξακρίβωση της αξίας των ανωτέρω 
περιουσιακών στοιχείων (οικοπέδου, αποτελούμενο από τμή¬ 
ματα οικοπέδων κοινοτικού κλήρου) ιδιοκτησίας της Κοινότη- 
τος Πανοράματος προκειμένου να εισφερθεί στην υπό σύ¬ 
σταση «Κοινοτική Επιχείρηση Κοινωνικών και Πολιτιστικών 
Λειτουργιών της Κοινότητος», κάναμε αυτοψία και έλεγχο 
των δικαιολογητικών το πόρισμα του οποίου έχει ως εξής: 

Πρόκειται για γήπεδο αποτελούμενο από δύο οικόπεδα τα 
οποία έχουν μεταβιβασθεί κατά πλήρη νομή και κυριότητα 
στην Κοινότητα Πανοράματος με την υπ' αριθμό 65870/ 
21.7.1961 απόφαση του Νομάρχη θεσ/νίκης. 

Σύμφωνα με την ανωτέρω απόφαση η Κοινδτης αποκτά την 
νομήν και κυριότητα άνευ καταβολής τιμήματος ή άλλης τινός 
αποζημιώσεως τα οικόπεδα υπ’ αριθ. 423 εκτάσεως 1705 
τ.μ. και 424 εκτάσεως 1690 τ.μ. 

Τα ανωτέρω δύο οικόπεδα θα αποτελόσουν ενιαίο οικό¬ 
πεδο συνολικής εκτάσεως 3.395 τ.μ. (1705+1690= 3.395 
τ.μ.) το οποίο θα εισφερθεί στην υπό σύσταση «Κοινοτική 
Επιχείρηση Κοινωνικών και Πολιτιστικών Λειτουργιών» της 
Κοινότητος Πανοράματος όπως αυτό εμφανίζεται στο συνημ¬ 
μένο τοπογραφικό διάγραμμα του τεχνολόγου τοπογράφου 
μηχανικού Λεωνίδα Καλπακίδη. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΔΕΥΤΕΡΟ) 


Σημειώνεται ότι όπως προκύπτει από τα από 20 
Νοεμβρίου 1992 συνημμένα πιστοποιητικά του Υποθηκοφυ¬ 
λακείου θεσ/νίκης, η ανωτέρω 65870/21.7.1961 απόφαση 
του Νομάρχη θεσ/νίκης έχει μεταγράφει νόμιμα και καμία 
πράξη εκποίησης ή διεκδίκησης έχει εγγράφει ούτε φαίνεται 
να υπάρχει προσημείωση, υποθήκη ή κατάσχεση κατά της 
Κοινότητος Πανοράματος σε βάρος των ακινήτων που αναφέ- 
ρονται στην ανωτέρω απόφαση. 

Σημειώνεται επίσης ότι σύμφωνα με σχετικό (επισυνάπτε¬ 
ται) έγγραφο του Υποθ/κείου θεσ/νίκης δεν είναι εφικτή η 
έκδοση πιστοποιητικού ιδιοκτησίας από την μερίδα της Κοι- 
νότητος Πανοράματος λόγω των πολλών πράξεων που υφί- 
στανται στην μερίδα της, υπάρχει όμως σχετική υπεύθυνη δή¬ 
λωση του Προέδρου της Κοινότητος Πανοράματος από 
17.12.1992 (επισυνάπτεται) όπου βεβαιώνεται υπεύθυνα ότι 
ιδιοκτήτης των ανωτέρω περιγραφομένων οικοπέδων 423 
εκτάσεως 1705 τ.μ. και 424 εκτάσεως 1690 είναι η Κοινότης 
Πανοράματος. 

Κατόπιν των ανωτέρω η επιτροπή λαμβάνοντας υπόψη την 
θέση και έκταση του οικοπέδου (σύνολο 3.395 τ.μ.) το απο¬ 
τιμά σε δρχ. 250.000.000. 

Η Επιτροπή 

ΜΑΡΙΑ ΖΑΒΡΑΚΙΔΟΥ ΛΕΩΝ. ΤΣΟΛΕΚΑΣ 

ΜΑΧΗ ΧΑΤΖΗΓΡΗΓΟΡΙΟΥ 
-♦- 

Αριθ. 30118 (15) 

Τροποποίηση απόφασης σύστασης Νομικού Προσώπου με 

την επωνυμία «Σχολική Επιτροπή 2ου Δημ. Σχολείου, 4ου 

Δημ. Σχολ. και 1ου Νηπιαγωγείου Ν. Λάρισας». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Του άρθρου 187 του Π.Δ. 323/89 (Δ.Κ.Κ.) 

β) Του άρθρου 5 του Ν. 1894/90 «Για την Ακαδημία Αθη¬ 
νών και άλλες διατάξεις». 

γ) Του άρθρου 2 του Ν. 2081/92. 

δ) Το Π.Δ. 331 /83 «Μεταβίβαση αρμοδιοτήτων του Υπουρ¬ 
γού Εσωτερικών στους Νομάρχες». 

2. Την 24964/90 απόφασή μας που δημοσιεύθηκε στο 
835/90 ΦΕΚ τ.Β' περί συστάσεως του Ν.Π. «Σχολική Επι¬ 
τροπή 2ου Δημ. Σχολείου 4ου Δημ. Σχολ. και 1ου Νηπιαγω¬ 
γείου». 

3. Την 168/92 απόφαση του Δημ. Συμβουλίου Τυρνά- 
βου. 

4. Την 6332/83 απόφασή μας «Παροχή έγκρισης υπογρα¬ 
φής στον Διευθυντή Εσωτερικών “Με εντολή Νομάρχη”», 
αποφασίζουμε: 

Τροποποιούμε την 24964/90 απόφασή μας «περί συστά¬ 
σεως του Ν.Π. Σχολική Επιτροπή 2ου Δημ. Σχολ. 4ου Δημ. 
Σχολ. και 1ου Νηπ/γείου» και ορίζουμε ότι στο εξής το ανω¬ 
τέρω Ν.Π. θα φέρει την επωνυμία «Σχολική Επιτροπή 2ου 
Δημ. Σχολείου και 1 ου Νηπ/γείου Τυρνάβου» και θα διοικείται 
από δμελές Διοικητικό Συμβούλιο αποτελούμενο από τους: 


1. Το Δήμαρχο ή τον Αντιδήμαρχο που ορίζεται από τον 
Δήμαρχο ως Πρόεδρος. 

2. Ένα Δημοτικό Σύμβουλο που ορίζεται με απόφαση του 
Δημ. Συμβουλίου. 

3. Τον εκάστοτε Δ/ντή του 2ου Δημ. Σχολ. Τυρνάβου. 

4. Την εκάστοτε Διευθύντρια του 1ου Νηπ/γείου Τυρνά¬ 
βου. 

5. Τον εκάστοτε εκπρόσωπο του Συλλόγου Γόνέων και Κη¬ 
δεμόνων του 2ου Δημ. Σχολείου. 

Από τις διατάξεις αυτής της απόφασης προκαλείται δαπάνη 
σε βάρος του προϋπολογισμό του Δήμου Τυρνάβου ύψους 
1.000.000 δραχμών και η οποία έχει εγγράφει στον προϋπο¬ 
λογισμό του Δήμου με τα στοιχεία Κ.Α. 212.9. 

Κατά τα λοιπά ισχύει η αριθμ. 24964/90 απόφασή μας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λάρισα, 15 Ιανουάριου 1993 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. 804 (16) 

Τροποποίηση της 907/89 απόφασης Νομάρχη Πειραιά περί 
σύστασης Αναπτυξιακού Συνδέσμου Αίγινας. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Την αριθ. 907/89 απόφαση του Νομάρχη Πειραιά «περί 
σύστασης Αναπτυξιακού Συνδέσμου Αίγινας». 

2. Τις αποφάσεις του Δημοτικού Συμβουλίου Αίγινας καθώς 
και των κοινοτικών Συμβουλίων της Γεωγραφικής Ενότητας 
της επαρχίας Αίγινας ήτοι α) Την αριθμ. 177/91 απόφαση του 
Δ.Σ. Αίγινας, β) την 24/92 απόφαση του Κ.Σ. Πέρδικας, γ) την 
82/91 απόφαση του Κ.Σ. Αγκιστριού, δ) την 143/91 απόφαση 
του Κ.Σ. Βαθέος, ε) την αριθ. 152/91 απόφαση του Κ.Σ. Με- 
σαγρού και στ) την 74/92 απόφαση του Κ.Σ. Κυψέλης Αίγι¬ 
νας, αποφασίζουμε: 

Τροποποιούμε την αριθμ. 907/89 απόφαση του Νομάρχη 
Πειραιά, ως προς τη διάρκεια του Συνδέσμου η οποία παρα- 
τείνεται σε 20 έτη από τη λήξη της προηγούμενης στις 
20.2.1994. 

Από τις διατάξεις αυτής της απόφασης δεν προκαλείται δα¬ 
πάνη σε βάρος των προϋπολογισμών του Δήμου Αίγινας και 
των Κοινοτήτων Πέρδικας, Αγκιστριού, Βαθέος, Μεσαγρού 
και Κυψέλης ούτε και σε βάρος του Κρατικού Προϋπολογι¬ 
σμού. 

Η παρούσα να δημοσιευθεί στην Εφημερίδα της Κυβερνή- 
σεως. 

Πειραιάς, 22 Ιανουάριου 1993 

Ο Νομάρχης 
ΠΑΝ. ΓΥΦΤΟΥΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



